
* ( AKTUELT ) * 

★ 

(Ought to be translated ). 

Tavshedsgruppen 

Desværre finder jeg det nødvendigt at beskæftige 
mig med dette problem igen. 

Jeg er gennem de sidste måneder gang på gang 
vendt tilbage til emnet. 

De fleste — for ikke at sige alle — ved, hvad 
tavsgruppen er, blot ikke hvem det er. 

Når vi igen skal høre om tavsgruppen, skyldes det, 
at den tilsyneladende atter har gjort en af vore uden¬ 
landske medarbejdere tavs. — Offeret er denne gang 
major Wayne S Aho!!! 

SUFOI har jo i flere år stået i forbindelse med 
Aho — flådeofficeren som forlod aktiv tjeneste for 
at hellige sig UFO-arbejdet. Foruden gennem et stort 
forskningsarbejde er han i USA kendt som en skattet 
foredragsholder — han har bl. a. adskillige gange 
holdt foredrag i radio og fjernsyn. 

Når jeg siger, at man tilsyneladende har gjort ham 
tavs, er det fordi, jeg ikke har nogen bekræftelse fra 
vore amerikanske kontakter endnu. Meddelelsen, som 
SUFOI modtog den 7. oktober, går ud på, at Aho 
efter et foredrag blev „afhentet" og indlagt på et 
sindssygehospital. — Kan man indlægge et normalt 
menneske, kan man også holde ham indespærret i 
længere tid. 

SUFOI vil — hvis og så snart en bekræftelse fore¬ 
ligger — udvirke, at kredse, som står den amerikan¬ 
ske præsident nær, bliver underrettet og bedt om at 
lade foretage en undersøgelse. Jeg skal under alle 
omstændigheder holde UFO-NYTs læsere oriente¬ 
ret. 

For at man efterhånden skal kunne forstå lidt også 
af denne utrolige side af UFO-sagen, skal jeg her for¬ 
tælle lidt om et par tidligere ofre, og hvorfor de 
„kom i klemme“. 

Det synes temmelig klart, at der er to ting, som 
specielt får tavshedsgruppen til at slå til. Det er, når 
en fremtrædende ufolog eller vidne er talsmand for: 


1. De flyvende tallerkeners relation til Bibelen! 

2. De flyvende tallerkener og polområderne! 

Ofrene eller rettere sagt et par af de kendte til¬ 
fælde er: 

George Adamski, filosof, amatørastronom, hævder 
at have fotograferet flyvende tallerkener, at have haft 
kontakt flere gange med besætningerne på flyvende 
tallerkener — interesserer sig bl. a. for forbindelsen 
mellem Bibelen og de flyvende tallerkener. 

Straffen: Truet på livet! 

Sydamerikansk ufolog — navnet ønskes ikke of¬ 
fentliggjort — omtaler de flyvende tallerkeners rela¬ 
tion til sydpolsområdet. 

Straffen: Truet på livet! 

M. K. Jes s up, lærer i astronomi og matematik — 
astrofysisk doktor — opdagelsesrejsende til Amazon 
og Centralamerika — forfatter til tre UFO-bøger: 

1. The case for the UFO. 

2. The expanding case for the UFO. 

3. UFO and the Bible. 

Straffen: „Selvmord"! 

Albert K. Bender og John. E. Stuart, UFO-forskere 
i organisationen IFSB i Bridgeport, Conn., USA. — 
Hør lidt af Stuarts sidste brev til en ven: . . . pas på 
dig selv og vær meget forsigtig med dine undersøgel¬ 
ser .. . Jeg havde besøg forleden dag af en fyr, som 
tilbød mig lidt hjælp — efter at han var gået, følte 
jeg, at jeg burde tænke over, hvad han havde sagt, 
jeg havde nemlig et stykke gråhvidt metal og — nå, 
ja, nu har jeg det ikke mere. Vor ven „syntes“, at 
han havde mere ret til det, end jeg. Jeg har lært me¬ 
get om de flyvende tallerkener af den fyr — jo, jo, 
han fortalte mig meget — måske for meget — for 
min egen sikkerheds skyld. Det er nemt at forstå, sy¬ 
nes jeg, hvorfor han fortalte så meget, som han gjor¬ 
de. Det var for at skræmme, det lykkedes! Jeg fik 
rigeligt med skræk i sidste krig, og jeg skal være 
den første til at erkende, at jeg var skrækslagen da 
„herren“ var gået. ... I øjeblikket kan jeg ikke for¬ 
tælle dig mere, det er mere, end jeg kan klare. Snart 
er jeg ikke i stand til at gå imod mine „ordrer“. Alt 
godt — og for Guds skyld pas på . . . 

Straffen: Bender og Stuart er „forsvundet ". 

Reinhold Schmidt, kornopkøber i Kalifornien, på¬ 
står kontakt med besætningen på flyvende tallerken, 
fortæller i en bog om en flyvning til Nordpolen i et 
rumskib. 

Straffen: Indlæggelse til undersøgelse på sindssyge¬ 
hospital. Efter løsladelsen „forfulgt". For nylig „ind¬ 
blandet" i bedrageriaffcere — publiceret i mange 
store aviser i USA! 

Chrismann og Dahl — ansatte under Coast Guard, 
fortalte om mystisk formation af flyvende tallerkener 
— hjembragte noget „metal", som var faldet ned fra 
et af objekterne. 

Straffen: Chrismann og Dahl er „forsvundet". 

Hvem der står bag det hele, kan vi kun gisne om, 
men vi finder ud af mere og mere. I øjeblikket er vi 
standset op ved en person, som udadtil er ufolog! 
Han leder en UFO-organisation. — Han har vigtige 
forbindelser i Pentagon og FBI og fører tilsyneladen¬ 
de et dobbeltspil. Hans navn dukker altid op, når 
man undersøger „tavshedssager"! Nu prøver vi dette 
spor — måske finder vi derved løsningen på de store 
gåder om, 

— hvorfor UFO-sagen hemmeligholdes; 

— hvorfor UFO-folk gøres tavse; 

— hvem tavshedsgruppen er. 

Vi skal dog ikke lade denne negative side slå 
vort humør i stykker. Der har alle dage været svindel 
og korruption — det afskaffer man ikke på 14 år. 

Lad os glæde os over hvert lille fremskridt, vi kon¬ 
staterer — men lad os aldrig glemme vore venner — 
kendte som ukendte, som er faldet, og som vil falde 
som ofre for vor sag. Lad os bede til at det gode 
snart må komme til orde, så vort dejlige kosmiske 
hjem ikke blandt menneskene i andre verdener skal 
kendes under betegnelsen — den forbandede planet! 

H.C. 

Tolv kvinder er blevet udpeget til som et led i 
„Mercury“-projektet at gennemgå prøver for astro¬ 
nauter. Nogle af den har alleredet været udsat for 
strenge fysiske prøver i en række civile og militære 
laboratorier. Kvinderne er i alderen 23 til 38 år, og 
prøverne arrangeres af Lovelace-fonden, en privat or¬ 
ganisation, der deltager i verdensrum-programmet. — 
Alle deltagere er kvalificerede piloter. 

Det fremhæves, at kvinderne ikke skal skydes ud i 
verdensrummet. Forsøgene er beregnet på at finde ud 
af, hvorvidt kvinder på landjorden kan anvendes til 
forskellige eksperimenter i forbindelse med program¬ 
met. 


Jordisk videnskab og - 
sandheden! 

(Foredrag af Frank Pedersen på kongressen) 

(Ought to be translated). 

Jeg har fået den opgave at skulle starte, og det 
område, der er blevet tildelt mig at sige nogle ord 
om, har H. C. selv døbt: Jordisk videnskab og sand¬ 
hed. — Det er jo store ord i overskriften på et fore¬ 
drag, og jeg vil heller ikke påstå, at det, jeg har at 
sige, dækker alt, hvad der er at sige om dette emne. 
H. C. har selv sagt, at jeg har meget svært ved at 
begrænse mig, når jeg først er kommet i gang, og det 
skal nok passe. Jeg har taget en række udpluk med, 
velvidende at der i forsamlingen her sidder hold, der 
måske ikke interesserer sig for den side af sagen, 
som jeg repræsenterer. Jeg håber alligevel, at de for¬ 
skellige ting, omend nogle af dem er ret summariske, 
vil dække ting, der kan sætte tanker igang hos alle, 
fordi det er ting, vi er nødt til at tage i betragtning 
i det daglige arbejde, i alt det vi kommer ud for. 
Enhver, der beskæftiger sig med UFO-sagen, har tit 
nok fået bekræftet, at vi af andre mennesker mødes 
med et utal af spørgsmål. Vi mødes med et utal af 
modargumenter, men de tjener dog næsten alle eet 
bestemt formål: at skulle overbevise; og i de fleste 
tilfælde overbevise dem der spørger. Jeg mener det, 
selvom jeg nok kan se, at der er en del hernede, der 
tvivler på det, og mest har lyst til at gøre mig op¬ 
mærksom på, at der findes mange, der overhovedet 
ikke vil beskæftige sig med UFO-problemet, og at 
mange andre trækker medlidende på skulderen, nogle 
griner dumt og bedrevidende. Vi har sådan set ret, 
både de der tror det, og jeg der tror, at de fleste 
mennesker interesserer sig for det. Det er rigtigt, at 
mange mennesker tilsyneladende tager afstand fra 
UFO-sagen; giver det udseende af, at de ikke vil be¬ 
skæftige sig med dets problemer, men vi er nødt til 
at sige tilsyneladende, for lige så lidt og lige så svært 
det er at benytte antallet af søndagskirkegængere som 
udtryk for, hvor mange der tilhører protestantismen, 
vor statskirke, eller de øvrige kirkelige retninger i 
dette land, ligeså lidt kan vi bruge antallet af med¬ 
lemmer i SUFOI eller andre UFO-organisationer som 
noget mål for, hvor mange der interesserer sig for 

det, hvor mange der læser det stof, der kommer 
frem. Vi har jo altid haft og vil sikkert altid have 
en kategori af mennesker her på kloden, som nok i 
det skjulte følger med i, hvad der sker, måske også 
nogenlunde tror det samme som vi, men som venter 
til et ganske bestemt øjeblik, før de træder offentligt 
frem og tør anerkende denne interesse. Det, at vi 
bliver hånet og gjort grin med i aviser eller på an¬ 
den måde, det skal vi ikke tage så tungt. H. C. og 
jeg og de, der har været med fra starten, har været 
til grin i 3 år, og vi har overlevet det. 

Der er i den forbindelse et ganske bestemt ord, 
som jeg vil gøre en lille smule ud af. Vi beskyldes 
for at være unormale, det er et af de ord, der op¬ 
træder oftest i de avisudklip, jeg har hjemme. Nogle 
vil måske syntes, det er mærkeligt at tage sådant no¬ 
get op, vi andre siger jo, at det er os, der er nor¬ 
male. Vi lever i en verden og på en klode, hvor der 
er tusindvis af love, de er mere eller mindre gode, 
men der er een enkelt, som jeg i hvert fald holder 
særligt meget af, fordi den udtrykker noget ganske 
fundamentalt, nemlig det: at sålænge en sag har et 
mindretal bag sig, så betragtes dens tilhængere som 
unormale eller i værste fald som gale; først når man 
når over de 50 pct. skifter karakteristikken, nu bli¬ 
ver de normale og de andre unormale. Sådan har det 
været ved hver eneste sag, der er dukket op; man kan 
læse den i den store litteratur, der findes rent hi¬ 
storisk. Einstein var unormal i 1912, og i 1950 var 
han den mest normale — generalnævneren — stam¬ 
faderen til den tidsalder, vi lever i i øjeblikket. 

I alle mennesker findes der en ubevidst trang til at 
søge løsning på livets mange gåder, men samtidig 
findes der en mærkelig konservativ modstand mod at 
acceptere nye ideer og tanker og eventuelle beviser 
for disse ideer og tanker, og hermed er vi nået til 
noget ganske væsentligt omkring UFO-problemet, 
nemlig beviserne. 

Hvad er beviser? 

Det, spørgeren eller vor modstander ønsker, er be¬ 
viser, konkrete, materialistiske beviser. Det lyder en¬ 
kelt, men er i virkeligheden et ømtåleligt og meget 
vanskeligt spørgsmål, ikke fordi vi ikke har disse 
beviser, der er mange af dem, lad mig nævne dem, 
De kender dem alligevel allesammen. — Der er i 
tusindvis af rapporter, som er bekræftet gennem mere 
end eet øjenvidne — der er radarobservationer, ikke 


bare fra USA, men fra en række andre stater rundt 
omkring på kloden — der er billedmaterialer, en 
del af det kan De se her. 

I hundredevis af billeder har været genstand for de 
offentlige myndigheders undersøgelse, man har måt¬ 
tet erklære, at man ikke kan bevise, at disse billeder 
er falske. — Må jeg have lov at tage et enkelt 
eksempel frem, og senere, når der bliver lejlighed til 
det, kan De komme op i nærheden og kigge på det. 
Det billede jeg holder op, og som De måske lige kan 
skimte, viser fem lysende skiver. De bygningsværker 
De ser, den parkeringsplads De ser nedenunder er en 
amerikansk marinestation. På denne station har noget 
af personellet, en enkelt af personellet med øjenvid¬ 
ner, samtidig taget dette billede af disse „hvad er det 
for noget", som der står i overskriften. Der findes 
udsendt af de samme offentlige myndigheder, som 
benægter at de beskæftiger sig med sagen, derfra 
stammer dette billede nemlig; man kan skrive efter 
det, erklæringen på hvad der er sket på den pågæl¬ 
dende marinekyststation, hvordan man har fået bil¬ 
ledet, og der står den pågældende myndigheds offi¬ 
cielle navn og adresse oppe i hjørnet. 

fortsættes. 

- ★- 

Den engelske mystiker William Blake, der døde 
1827, var både maler og digter. Han levede i en ind¬ 
bildt verden, der ofte gør hans lyrik uforståelig — 
og han har derfor fået en renæssance hos vore da¬ 
ges unge digtere, men i øvrigt har han betydet me¬ 
get for engelsk åndsliv i det hele taget. 

Her er nogle af hans tankesprog: 

Evigheden elsker det, tiden udruger. 

En tåbe ser ikke det samme træ som en klog 
mand. 

Umådeholds vej fører til visdoms palads. 

Uret måler dår skab s time, men har intet mål 
for visdom. 

Den fugl flyver aldrig for højt, som bæres af 
egne vinger. 

Hvis tåben holdt fast ved sin dår skab, blev 
han klog. 

Kvindens nøgenhed er Guds værk. 

Manden skal klædes i løveskind, kvinden i 
fåreuld. 

En eneste tanke kan fylde evigheden. 

Pressen skrev 

Onght to bc tran slated. 

I juli kvartal er der indløbet 56 udklip fra danske 
aviser. De fordeler sig således: 

4. juli 2 aviser; 7. juli 1 avis; 13. juli 1 avis; 15. 
juli 1 avis; 18. juli 1 avis; 20. juli 1 avis; 22. juli 

1 avis; 5. august 1 avis; 8. august 1 avis; 15. august 

2 aviser; 16. august 2 aviser; 17. august 2 aviser; 
18. august 1 avis; 19. august 1 avis; 21. august 1 
avis; 22. august 1 avis; 25. august 2 aviser; 26. au¬ 
gust 1 avis; 28. august 1 avis; 29. august 2 aviser; 
30. august 1 avis; 31. august 2 aviser; 2. september 

3 aviser; 5. september 1 avis; 6. september 5 aviser; 
7. september 1 avis; 8. september 1 avis; 10. septem¬ 
ber 1 avis; 13. september 2 aviser; 15. september 2 
aviser; 19. september 1 avis. 

SUFOI har været nævnt 15 gange. I øvrigt har der 
været 22 udklip om observationer og 13 oplysende 
artikler. 

De oplysende artikler, som vi på det varmeste kan 
anbefale, at man skaffer sig hjem, fordeler sig såle¬ 
des: 

1. juli — Skive Folkeblad: 

Liv eller ikke liv på planeten Mars? 

Der er klimaændringer over hele jordkloden. 

17. juli — Aarhus Stiftstidende: 

Måske rumfart til Jorden for årtusinder siden. 

18. juli — Vestkysten: 

Er der liv på andre planeter (artikelserie). 

12. august — Skive Folkeblad: 

Tegn på liv fra verdensrummet. 

De borer hul ned til Jordens indre. 

Vi har mange flere sanser, end vi tror. 

19. august — Skive Folkeblad: 

Meteorerne — en fare for rumskibsfarten. 

Der er udsigt til torden. 

Menneskets visioner af en indre verden. 

26. august — Skive Folkeblad: 

Bedre sol-billeder. 

Energi fra Solen skal drive rumskibe. 

2. september — Skive Folkeblad: 

Hvor gammel er Jorden? 

9. september — Skive Folkeblad: 

Hvor store doser radioaktiv bestråling kan vi 
tåle? 


23. september — Skive Folkeblad: 

Nyt russisk kæmpe-teleskop skal løse universets 
gåde. 

Fra Rom har vi fået et udklip om en øjenvidnebe- 
retning. — En medarbejder ved det italienske fjern¬ 
syn fortæller, hvordan han så og fotograferede fly¬ 
vende tallerkener den 27. april i Abruzzerner ved 
Monte Silvano. 

I et andet udklip meddeler AP fra Perth i Au¬ 
stralien, at man der har observeret en række mærke¬ 
lige hurtigtflyvende genstande. Efter overflyvningen 
observerede man, at der faldt nogle mærkelige sølv- 
agtige trevler ned fra himlen — ved berøring for¬ 
svandt de. 

„Summørsposten** af 26. august beretter om en fly¬ 
vende tallerken over Vigra flyvepladsen i Norge. 

Bergensavisen „Dagen“ meddeler den 13. septem¬ 
ber, at en flyvende tallerken den 12. september for¬ 
fulgte et fly over Bergen. 


LIDT OM EN BOG! 

(Onght to be translat ed). 

Som vi mange gange tidligere har fortalt, så fin¬ 
des der et hav af UFO-bøger — såkaldte UFO-bø- 
ger — som handler om alt andet end UFOer. 

Nu er der kommet en mere af den slags. Ret¬ 
færdighedsvis skal det nævnes, at den ikke i titlen 
indikerer, at den visse steder bringer UFO-sagen ind 
i billedet. 

Bogen hedder: „Secret of the Andes** eller An- 
desbjergenes hemmelighed. Forfatteren er „Brother 
Philip**, hvilket jo tydeligvis er et pseudonym. 

Forlaget Neville Spearmans anmelder siger ind¬ 
ledningsvis følgende: Denne bemærkelsesværdige 
bog berører esoteriske sandheder, som må blive 
fuldstændig nye og ukendte for en stor del af læ¬ 
serne. 

Vi anser denne bog for at blive den mest om¬ 
diskuterede, vi har udgivet indtil dato på de ok- 
kultiske områder** . . . 

Og det lyder sandsynligt, fordi bogen har et 
yderst fantasifuldt indhold, hvor hovedvægten er 
lagt på de mange hemmelige broderskaber, der des¬ 
værre eksisterer — dog er flere af de i bogen om-- 

talte åbenbart fri fantasi. Der nævnes navne som 
„Mount Shasta broderskabet", broderskabet „De syv 
stråler", mysterieskolen „Shangri Las" samt oversel¬ 
vet Lord Muru. 

Der berettes om det hemmelige monasteri i An- 
desbjergene — De syv strålers tilholdssted, hvor 
kun indviede kan komme — her gemmer man den 
store soldisk fra MU. Soldisken kan starte jord¬ 
skælv og stoppe Jordens rotation og meget mere. 

Endvidere gives en skildring af ærkeenglen Mi¬ 
chaels besøg i de canadiske bjerge i 1956. Vi får en 
længere redegørelse om den ædle race — cyclo- 
perne — som er identiske med „The Els", sorn 
skulle have levet her for årtusinder siden i jordhu¬ 
ler. Disse oplysninger nævner Grey Baker også 
i sin bog „They knew to much about Flying Saucer". 

Således går man fra oplysning til oplysning eller 
rettere sagt fra fantasi til fantasi. Hvorfor så ofrci 
papir på omtalen? 

Det ser efterhånden ud til, at tavshedsgruppen er 
gigantisk, og at den har forgreninger til områder 
og kredse, som vi ikke tidligere har tænkt på. Den¬ 
ne bog, broderskaberne, andre forfattere, kendte 
kontaktpersoner peger i retning af tavshedsgruppen. 

Derfor omtalen af bogen — den er ikke værd at 
eje — den er direkte negativ — spar pengene til 
noget fornuftigt. 

Kaj Ove Madsen. 

Avisen „Tribuna da Imprensa", Rio de Jaineiro, 
bragte den 4 , 5. og 6. december 1955 følgende be¬ 
retning. Avisen er et blad, „som siger, hvad det 
tænker, fordi det tænker, hvad det siger". 

Dr. Archilles Greco (48 år gi ) boende Rua 
Mooca 2.390 i Sao Paulo, Brasilien, befandt sig i 
begyndelsen af oktober md. 1955 sammen med en 
ven ved stranden ved Sao Paulo få km fra den bra¬ 
silianske marinebase Santos. 

De var beskæftiget med lystfiskeri. Pludselig så 
de begge et mærkeligt, tallerkenformet obj. komme 
flyvende mod dem. Det var kæmpestort. De anslog 
diameteren til mindst 50 m. I løbet af et minut tog 
dr. Greco to billeder af obj. Der var ikke flere film 
i apparatet. Under optagelserne holdt obj. sig svæ¬ 
vende i ca. 1 km afstand. Under dette roterede obj. 
med forskellig hastighed. Umiddelbart efter for¬ 
svandt obj. med stor hastighed mod nord — mod 


vinden, — idet det samtidigt strålede i en sølvskin¬ 
nende tone. 

Dr. Greco deler sin tid mellem familien, sin hob¬ 
by og offentlig tjeneste. Han taler med en noget ner¬ 
vøs, ru stemme, klæder sig korrekt og bor i et luxu- 
riøst hus i byen „Perzides" i Sao Paulo. Fattige pa¬ 
tienter bliver hos ham behandlet gratis. 

Begge billeder er meget skarpe. De blev forelagt 
generalstabsoberst Pedro Geraldo og hans officerer 
og gjorde et stærkt indtryk på dem. På billederne 
ser man obj. med en kuppelformet udbygning. Det 
flyver fra højre mod venstre og efterlader på ran¬ 
den af flyvelinien et hvidligt spor. 

Forsvarsministeriet har forsøgt at få negativerne 
udleveret, fordi den brasilianske flåde i forvejen ejer 
et temmeligt stort arkiv af „fl. tall." Det er fotogra¬ 
fier og informationer fra alle dele af verden. Jour¬ 
nalister får ikke adgang til dette arkiv, fordi det er 
hemmeligt. Den nævnte avis ved dog at berette, „at 
dette arkiv indeholder ting, som er fuldstændig an¬ 
derledes end det, der indtil i dag (1955) er offent¬ 
liggjort". 

Dr. Greco har overleveret filmene til en dommer 
til opbevaring for at hindre evt. overraskelser. 

Dr. Greco har udtalt: 

„For 2 mdr. siden oplevede professor Guomaraes 
fra Santos at komme op at flyve i et obj. Da han 
fortalte dette, latterliggjordes han. Enhver, som har 
set, hvad vi så, og som så læser professor Guimaraes 
beskrivelse, kan ikke se noget latterligt heri, lighe¬ 
den er for slående". 

Weltranmbote - Slet. 

Washington RB-AFP. 

Det amerikanske forskningearbejde med en rum¬ 
fartsmotor er kommet et skridt videre. Allerede gen¬ 
nem nogen tid har amerikanske forskere arbejdet med 
en „atom-motor", som arbejder ved at udslynge en 
stråle af ioniserede atomer. Den skulle være særligt 
egnet til raketfremdrift af rumfartøjer uden for at¬ 
mosfæren. Raketterne skal skydes ud fra tyngdekraft¬ 
området med almindeligt brændstof, hvorpå accelle- 
ratoren overtager arbejdet. Den amerikanske regering 
har nu fået forelagt så vigtige forsøgsresultater, at 
man har givet det store firma United Aircraft Corpo¬ 
ration en kontrakt på videre udvikling af „atommo¬ 
toren". 

Med venlig tilladelse fra 

George Adamski-Lucy Mc. Ginnis 

bringes 

Cosmic Science 
Spørgsmål og svar 

Fortsat. 

Spørgsmål nr. 67: Kan udstrålingen fra en taller¬ 
ken dræbe et menneske? 

Svar: Jeg har aldrig hørt om nogen, som har fået 
svære skader deraf. Hvis De kan huske det, kom jeg, 
trods Orthon’s advarsel, uforvarende for tæt på re¬ 
kognosceringsfartøjet, og fik min skulder ind under 
dets fremstående kant. Den pulserende elektromag¬ 
netiske kraft, som gør fartøjet i stand til at stå stille 
lige over jordoverfladen, puffede min arm op i luf¬ 
ten og næsten samtidig pressede den ned igen, sam¬ 
tidig med at den et øjeblik blev delvis lammet. Jeg 
fik dog ikke varigt men af denne oplevelse. 

Nej, rumfartøjerne vil ikke skade nogen, sålænge 
man følger de direktiver, som gives af besætningerne 
— rumfolkene giver altid omhyggelige instruktioner, 
om hvordan man bør nærme sig deres fartøjer. Selv¬ 
følgelig risikerer man at blive ilde tilredt, hvis man 
tilsidesætter deres anvisninger. 

Jeg er kommet om bord i rumskibe på Jorden, og 
jeg har spadseret sikkert oven på et stort moderskib 
medens det stod stille langt ude i rummet — se 
„Ombord i Rumskibene** og „Spørgsmål og svar** nr. 
47 i denne serie. — I alt det jeg har oplevet, har jeg 
aldrig fundet udstrålingen farlig, uanset rumskibets 
størrelse. 

Når et fartøj er ved jorden, og en person er invi¬ 
teret nærmere eller om bord, bliver den stærke ud¬ 
stråling (kraftfeltet) reduceret til et minimum. Husk 
dog, at angst i sig selv er en nedbrydende kraft — 


den kan dræbe. Det er min opfattelse, at de tilfælde 
af skader, som er rapporteret i forbindelse med rum¬ 
skibe snarere skyldes angst end udstråling fra far¬ 
tøjerne. 

fortsættes. 


KOSMOLOGI 

Livet efter døden er nu! 

Ought to be translat ed. 

Fortsat 

— Vi kan ikke huske vort sidste liv. Det er godt 
for os, fordi vi endnu ikke har lært kunsten at gå 
fremad uden at se os tilbage — og uden at længes 
mod det forbigangne. 

Der er grund nok til at sætte stærkt ind på netop 
dette punkt. Folk, der længes tilbage mod barndom 
og ungdom, forstår ikke den modningsproces, som 
skulle være et naturligt led i enhver voksens be¬ 
vidsthedsliv. De er med andre ord stadig børn el¬ 
ler ynglinge, og derfor lever de i et ubevidst af¬ 
hængighedsforhold, som er ganske naturlig for bar¬ 
net, men som hindrer modningsprocessen hos den 
voksne. Frigørelsen fra fortiden er en proces, som 
alene kunne ændre det historiske verdensforløb og 
fremme politisk modenhed hos denne verdens le¬ 
dere, som i øjeblikket sætter en ære i at opføre sig 
som fornærmede børn. Et lille, agressivt barn har 
ikke kræfter til at være farlig for sine omgivelser. 
Men den, der kun rent fysiologisk har oplevet over¬ 
gangen fra barn til voksen og derfor stadig rent 
psykisk tilhører de umyndiges rækker, er direkte far¬ 
lig, for han bærer stadig på den agressivitet, der 
som lille fik ham til at skrige og sparke. Som stor 
kaster han sig over atombomber. 

Der er således årsag nok for os til af alle kræfter 
at frigøre os for alt, hvad der minder om barnlig¬ 
hed. Vi lever i en meget umoden verden, der for- 
herliger teen-agerne, så det grænser til idioti. Vi 
dvæler ved „barndommens tabte paradis** — en 
uhyggelig floskel, der afslører vort umodne sjæleliv. 
Vi klynger os fast til ungdommen, så man skulle 
tro, livet mistede enhver mening, når man blev vok- 

sen. — Er der noget så uhyggelig, tragisk og latter¬ 
ligt, som en „yngling" eller en „ung pige" på halv¬ 
tres ? 

Gud skænkede os nådigt evnen til at glemme 
mange tabte paradis, indtil vi bliver kloge nok til 
at fremme — i stedet for at tilbageholde — mod¬ 
ningsprocesserne og indtil vi forstår, at det at være 
voksen indebærer at få helt og fuldt udbytte af dette 
NU. — Når vi engang er nået så langt, skænker 
han os ligeså nådig en hukommelse, der gør, at vi 
dersom vi vil — kan erindre vort forrige liv og 
derved undgå at gentage de samme fejl og søge de 
samme blindveje. 

Det trin, hvor denne evne til erindring træder i 
funktion, ligger lige foran mange af os. Med hvert 
liv vil denne evne vokse sig større og større som 
Solen, der om foråret for hver dag søger længere 
og længere op på himmelbuen. 

De, som allerede nu er i besiddelse af denne gry¬ 
ende hukommelse ved, hvad jeg mener, når jeg si¬ 
ger, at den er ledsaget af en mærkelig og fremmed 
følelse, en følelse, man skal opleve for at være i 
stand til at fatte. 

Fortsættes. 

] T edrørende Mars-kanalerne. 

Den italienske astronom Giovanni Virgius Schia- 
parelli (1835—1910) havde allerede i 1877, da 
Mars var Jorden særligt nær, fremstillet et nøjagtigt 
kort af den „røde planet“. Han arbejdede under 
ideelle betingelser, og i sit store teleskop kunne han 
med sikkerhed se de rødligt-okkerfarvede områder, 
som han rigtigt anså for at være ørkenområder. Han 
så også mørke områder, hvor det hidtil havde været 
formodet, at der for lang tid siden har været have, 
men som man i dag ved er grønne områder, i hvil¬ 
ket klorofyl spektografisk er påvist. Ved sine videre 
undersøgelser fandt Schiaparelli nogle tynde, snor¬ 
lige linier, som forbandt de mørke områder. Han 
kaldte dem „canali“ — kanaler. Det stod ham klart, 
at de var meget for lige, for smalle og for systema¬ 
tisk anlagte til, at de kunne tilskrives et lune af na¬ 
turen. To år senere bemærkede han, at de havde for 
vane at forandre sig på en højst unaturlig måde; 
således delte de sig pludseligt i to fuldkommen lige 
og parallelle linier. Også for denne forsker gentager 
Galilei’s historie sig: hans arbejde mødte den for¬ 


smædeligste mistanke og kritik — en kritik som si¬ 
den tidernes morgen har mødt enhver forsker. 

Mellem 1886 og 1900 så enhver kanalerne. 

Mars — ældre og koldere end Jorden — har kun 
lidt vand. Det meste findes i frossen tilstand om¬ 
kring polarkalotterne. Det lå derfor nært at tænke, 
at kanalerne faktisk var et vandingssystem. 

Professor Percival Lowell (1855—1916) var af 
denne overbevisning. Problemet bjergtog ham i den 
grad, at han gjorde Mars til sit livsstudium og lod 
bygge et observatorium med et første klasses tele¬ 
skop. 

Efter Lowell’s mening flyder vandet ikke frit gen¬ 
nem kanalerne, men gennem rør, for at intet skal gå 
til spilde. Den opsigt, det vakte, da han i 1904 of¬ 
fentliggjorde sine ideer, kan bedst sammenlignes med 
den opsigt, de første „flyvende tallerkener'* vakte i 
1947. Lowell blev på enhver måde anklaget for 
manglende skarpsyn, sensationsmageri og videnskabe¬ 
lig fordrejning af kendsgerninger. Andre astronomer 
så efter sigende ikke kanalerne eller så dem kun 
som brede, uregelmæssige streger. Selv om fotogra¬ 
fier viste lineare kanaler og også nogle af de dob¬ 
belte linier, fortsatte striden med uformindsket hef¬ 
tighed. Lowell døde i 1916 — midt i striden. 

Den 7. marts 1957 skrev den lærde UFO-forsker y 
Aimé Michel, i „France-Observateur", at det ameri¬ 
kanske Lowell-observatorium var i besiddelse af en 
ny elektronisk forstærker, hvorved Mars-optagelser 
kunne ske i hurtig rækkefølge. Herved kan den gen¬ 
nem lang belysning opståede uskarphed formindskes. 
Den verdenskendte dr. E. C. Slipher skal privat have 
udtalt, at han med dette apparat havde opnået sen¬ 
sationelle resultater. Disse resultater er opnået på 
von Bloemfontein-observatoriet i Sydafrika. Han er 
nu fuldstændig overbevist om, at Mars-kanalerne kun 
kan være fremstillet af intelligente væsener. 

Weltraumbote - Siej. 


General Electric Company har fremstillet et elek¬ 
tronisk apparat, ved hvis hjælp astronomerne kan ud¬ 
strække deres forskning i rummet betydeligt. Appa- 
ratet, der skal anvendes i forbindelse med radiotele¬ 
skoper, er i stand til at opfange signaler, der udsen¬ 
des tre milliarder lysår ude i rummet. 

I dr. Alberto Peregos bog: Svelato il Mistero dei 
Dischi Volanti, findes flg. beretning: 

Natten til den 23.12 1954 ved 22 tiden undrede 
beboerne i landsbyen Castelluccio di Norcia i Monti 
Sibillini sig over „et lysknippe, som dalede ned fra 
himlen og forsvandt bag en nærliggende bjergtop”. 
Nogle minutter senere bevægede sig i 20 min. lang¬ 
somt 2 lysstærke stråler sig på den nævnte bjergryg. 
Mange troede, at det drejede sig om vandrere, men 
der kom dog ingen ned til landsbyen den nat. 

Det havde sneet ved solnedgangstide. Den næste 
morgen begav flere mænd fra landsbyen sig af sted 
for nærmere at undersøge det passerede. De fandt 
nøjagtigt på det sted, hvor lysene havde vist sig den 
foregående aften, rene fodspor i den nyfaldne sne. 
I avisen „Tempo” for den 24.12. — og i øvrigt også 
i andre blade — skildredes disse spor som stammen¬ 
de fra „nøgne fødder fra middelstore personer”. I 
kort afstand fandtes mindre fodaftryk. Sporene be¬ 
gyndte pludseligt og hørte på et bestemt punkt ligeså 
pludseligt op, som om den mystiske vandrer „var 
fløjet bort fra stedet”. 

Tildragelsen gav genlyd viden om. 

Dr. Perego havde lejlighed til at aflægge besøg i 
landsbyen, hvor han bl. a. talte med Luigi Coccia, 
en vederhæftig mand, som bekræftede, at avisrefe¬ 
ratet i det store og hele var rigtigt. Han fortalte dog 
dr. Perego en vigtig enkelthed. Aftrykkene hidrørte 
ikke fra en nøgen fod, men fra store sko, som hver¬ 
ken var forsynet med søm eller gummisåler. Skoene 
måtte være glatte og meget smidige. Cocci erklærede 
at være vidne til lyset på himlen, og han havde også 
været med på den omtalte tur til fjeldet og set spo¬ 
rene. Han troede ubetinget på en landing af et rum¬ 
sk i b. 

Weltraumhote - Slei. 

Gonzales Quintanilla er 32 år gi , en kolos af et 
menneske, boende og opvokset i Santa Fé (Argen¬ 
tina), var undervejs til sin hjemby med en ladning 
gods på sin lastvogn. 

Pludselig studsede han. Ovre på marken så han 
en mærkelig maskine. Det var henad morgenstunden 
og temmelig lyst. Han gned øjnene og standsede 
vognen. Han var ikke bange — blot nysgerrig. Han 
bevæbnede sig med en svær skruenøgle og steg ud 
af vognen. 


Få timer senere afgav han på foranledning af po¬ 
litiet følgende under ed bekræftet forklaring til en 
notar. 

„Jeg var med min lastvogn undervejs til Santa Fé. 
I nærheden af kilometersten 187 så jeg pludselig til 
venstre for vejen en genstand, der lignede to dybe 
tallerkener, som var lagt sammen med bunden udad. 
Denne tingest lå på marken ca. 60—70 m fra vejen. 
Jeg ville undersøge den nærmere og gik hen mod 
den. Da jeg var ca. 35 m fra genstanden, kom e; 
menneskeligt væsen ud af den „dobbelte tallerken”. 
Dette væsen var ca. 2,20—2,50 m høj — i hvert 
fald forekom han mig kæmpestor. Han havde en 
tætsluttende dragt på og bar en hjelm med antenne. 

Jeg ved ikke, om han havde set mig, i hvert fald 
vendte han først ryggen til mig. Forsigtigt gik jeg et 
par skridt nærmere. Så vendte han sig pludselig om 
og rettede en slags stavlygte mod mig. Fra denne 
lygte strålede et rosafarvet lys, som senere blev blå¬ 
rød. Da strålen traf mine øjne, følte jeg, at jeg blev 
lammet. Lammelsen begyndte først i øjeæblerne. Jeg 
kunne ikke røre mig og styrtede om på jorden. Da 
jeg vågnede, var såvel genstanden som kæmpen 
borte”. 

Myndighederne tog chaufførens udsagn alvorligt, 
fordi der kort forinden var kommet besked fra Bue¬ 
nos Aires om, at alle tilfælde af „fl. tall.“-beretnin-* 
ger nøje skulle undersøges. Q. blev indlagt på ho¬ 
spitalet lidende af en svær depression og med en al¬ 
vorlig synsforstyrrelse i synsnerven. 

Spørger man Q., hvad han mener om oplevelsen, 
svarer han prompte: „Jeg tror, jeg har mødt en 
kæmpe fra en anden stjerne”. 

„Neue Post", Diisseldorf, 3. 7. 1938. 

(Orers. - Slei). 

Dr. Harold C. Urey , medlem af den internatio¬ 
nale Mars-komite, tidl. kommissær i atomenergi¬ 
kommissionen og formand for afdelingen for nuklear 
forskning på Chikago universitetet: „Det er højst 
sandsynligt, at der i universet findes intelligente væ¬ 
sener som os”. 

Professor H. Oberth , ekspert på rumfartens om¬ 
råde: „Efter min mening kommer tallerkenerne fra 
andre verdener udenfor vort solsystem”. 

NICAP - Slei. 

En mærkelig sky fotograferet over den Engelske Kanal af 
Météorologie Nationale’s Frankrig. 


Februar 61 (S1B). 

Klimaet på Jorden vil i de nærmeste år blive mere 
stabilt, samtidig med at gennemsnitstemperaturen bli¬ 
ver noget lavere, hævder sovjetiske forskere. Årsagen 
til denne udvikling er den lave solaktivitet. 

For kort tid siden, nærmere betegnet i 1957—58, 
var Solen inde i en periode af stærk aktivitet, uden 
sammenligning den største i de seneste 300 år, udta¬ 
ler professor Vladimir Krat fra Pulkovo-observato- 
riet. 

Der opstod en mængde solpletter, og eksplosioner¬ 
ne blev meget kraftige. Nu er dette fænomen ved at 
aftage. De fysiske processer mindsker i intensitet. 
Denne mindskelse, udtaler professor Krat, sker sjæl¬ 
dent jævnt. Den kan afbrydes af perioder med uroligt 
klima. 


En pludselig intensivering af solaktivitcten skete 
tidligt i november forrige år, da en gruppe solpletter 
viste sig på Solens overflade. Astronomerne konsta¬ 
terede i alt 39 kromosfæriske eksplosioner. Særlig 
kraftig var en eksplosion, som registreredes den 10. 
november. Den varede i 90 minutter. Denne vældige 
eksplosion sendte en strøm af ladede partikler ud i 
rummet, hvoraf en del nåede frem til vor planet og 
førte til forstyrrelse i Jordens magnetfelt, så magne¬ 
tiske storme opstod. 

Foruden disse partikler er der en del kosmiske strå¬ 
lepartikler, som bevæger sig næsten lige så hurtigt 
som lyset. Disse partikler observeredes tidligere kun 
når særlige kraftige eksplosioner var forekommet på 
Solen. 

UFO - observationer 

over Skandinavien 

(Ought to be translated). 

Fra den 8. september til den 25. september er der 
til SUFOI's RAPPORTCENTRAL indkommet i alt 
38 rapporter. Det må siges at være et ganske godt 
antal. Grunden til at redaktionen sluttes efter kun 
atten dages forløb, er den, at jeg skal til at holde en 
tiltrængt sommerferie nu. 

De indkomne rapporter fordeler sig med 1 fra 
1957 samt 37 fra 1961. 

I samme tidsrum er der indkommet 8 detektor¬ 
varslinger, således at der i alt i 1961 er indkommet 
43 detektorvarslinger. 

Der er til SUFOI i alt indkommet 1686 rapporter, 
der fordeler sig på følgende måde: 

Fra før 1959 . 335 rapporter 

Fra 1959. 787 rapporter 

Fra 1960. 274 rapporter 


Fra 1961. 290 rapporter 

I alt. 1686 rapporter 


Som nævnt i sidste nummer havde der været en del 
observationer den 29. august af en meteorlignende 
genstand. Siden da har jeg modtaget endnu 6 rap¬ 
porter om det pågældende objekt, uden at jeg dog i 
dette tilfælde er i stand til at bedømme, om det er 
et UFO, eller om det er et meteor. Sandsynligheden 
taler dog for det første. 

Der er også indkommet en anden rapport fra sam¬ 
me aften. Fra Lolland ses kl. 2102 (altså 20 minutter 
senere) et 1 cm stort ovalt objekt, der står stille og 
pulserer. Lyset fra objektet var svagt. Pludselig be¬ 
gyndte det at lyse i en stærk rød farve, der gik over i 
gult, blev lysere endnu — hvorefter objektet for¬ 
svandt. (Måske farven gik over i den del af spektret 
som er usynlig for det menneskelige øje). Observatør 
var Lynge Petersen fra Horslunde, Lolland. 

Den næste rapport er fra den 6. august og om¬ 
handler sikkert en landing. Det var hr. Nielsen fra 
Holsted, der kl. 2200 ser et to-krone stort mørkt ob¬ 
jekt stige op fra horisonten. Under objektet sås stærkt 
lys i form af kugler eller skiver af diameter på 10— 

15 cm. Disse lysende kugler virkede gennemsigtige. 
Objektet sås 2 gange, hvorefter det pludselig for¬ 
svandt opad. Der var ingen lydfænomener i forbin¬ 
delse med observationen. 

Fra Kastrup på Amager ses den 9. august kl. 2240 
—225 5 et enkronestort gulligt objekt. Objektet be¬ 
vægede sig med en meget varierende fart — til tider 
stod det endda stille. Når det bevægede sig, foregik 
bevægelsen i zig-zag. Objektets kurs var 0—V. Un¬ 
der sidste del af observationen stod objektet stille 
over Københavns Lufthavn. Dernæst forsvandt det i 
stærk fart mod øst. Observatører: Et ægtepar fra Ka¬ 
strup. 

Vi har fået en del rapporter fra Linkøbing, Sve¬ 
rige. Her en af dem: 

Samme aften som sidstnævnte observation sås kl. 
2255 et blågråt tiørestort objekt. Det gik med kurs 
N—S, og det var lydløst. Objektet var ellipseformet 
og omgivet af en svag korona. Efter 6 sekunders for¬ 
løb tonede objektet bort. 1 vidne. 

Der er også indkommet en rapport fra Bremen, 
Tyskland. Det er en ret typisk observation, nemlig et 
satellitlignende objekt, der alligevel ikke har været 
en satellit, da dets kurs var meget uregelmæssig. Ob¬ 
servationstid: kl. 2115—2130. Objektet forsvandt i 
horisonten. 2 vidner. Observationen fandt sted den 
21. august. 

Den 5. september blev der i Nibe af flere forskel¬ 
lige mennesker set 7—9 objekter. Kl. var 2050. Fra 
Nibe banegaard opdager man pludselig objekterne to 
håndsbredder over horisonten i nordvestlig retning. 
Deres farve var fra hvidt til gult, og lyset fra objek¬ 
terne pulserede. Størrelsen var som en ti-øre i ud¬ 
strakt arm. Vejret var ikke særligt godt. Det var helt 
overskyet, og der var regndis. Objekterne kom med 
meget stor hastighed fra NV — foretog en skarp 180 
graders drejning og forsvandt i samme retning, som 
de kom fra. Man anslog objekterne til at befinde sig 
over fjorden, da de var nærmest. Der var ingen lyd¬ 
fænomener i forbindelse med observationen, der va¬ 
rede ca. 6 sekunder. 

Den 10. september kl. 2200 ses fra Møllevænget i 
Helsingør 4 hvidtlysende objekter. Deres udseende 
var som stjerner, blot var de meget hvidere i lyset. 
Observatørerne fik øje på objekterne i Karlsvognen. 
Alle 4 objekter fløj i en lige linie mod syd. Til trods 
for den rette kurs, virkede de styrede. Vejret var helt 


klart, og objekterne, der var nålehovedstore, kunne 
ses lige så langt øjet rakte. Samlet observationstid: 
ca. 15—20 sekunder. Der var ingen lydfænomener. 

Fra Brandlund pr. Brande sås den 12. september 
4 røde og et gult objekt i tidsrummet mellem kl. 
2242 til 2315. Observatøren hr. B. fortæller følgende: 
Kl. 2242 så jeg 2 røde kugler, der med kort indbyr¬ 
des afstand gik S—N på den østlige himmel. Obser¬ 
vationstid ca. 3 minutter. Kl. 2302 sås 2 til, denne 
gang med kurs N—S over zenith. Den sidste af disse 
2 objekter, der også var røde, gik med uregelmæssige 
sæt i en bue mod øst. Kl. 2315 kom en klar hvidgul 
kugle fra N—S efterfugt af et propelfly. Observa¬ 
tionstid ca. 10—15 sekunder. Alle objekterne var nå¬ 
lehovedstore. Der var 3 vidner. 

Hr. Thomsen fra Helsingør var den 17. september 
kl. 2045 ude at køre bil med sin familie. Ca. 10 km 
syd for Hillerød ser en af passagererne et underligt 
objekt på himlen. Dets kurs var NV—SØ — men så 
stod det pludseligt stille. Objektet var aflangt, afrun¬ 
det fortil men ellers ret afstumpet i formen. Kontu¬ 
rerne var nogenlunde skarpe, men udenom objektet 
pulserede stråler eller varmebølger. Objektets stør¬ 
relse var ca. 3 cm i udstrakt arm. Dets farve var rød¬ 
gul. Afstanden til objektet blev anslået til ca 1 km, 
medens objektets hastighed blev anslået til 1000 — 
1500 km/t. — Efter at objektet havde stået stille i 
20—30 sekunder, begyndte det at tage fart. Samtidig 
så det ud som om objektets længde fordobledes. Da 
objektet nåede til 20 grader over horisonten, var det 
pludselig væk. Observatørerne kørte videre, men så 
efter et par minutters forløb atter objektet. Det stod 
da atter stille 20—30 sekunder, hvorefter det med 
stor fart forsvandt mod SØ. I alt 7 mennesker så 
objektet. 

Vi har modtaget en meget usædvanlig rapport fra 
samme dato som ovennævnte. Observatør er hr. Peder 
S. fra Brønshøj, København. Han beretter følgende: 
kl. var mellem 0001 og 0100. Jeg var gået i seng, da 
jeg pludselig hørte en susende lyd, der kom nærmere. 
Jeg stod op og så ud af det åbentstående vindue. E; 
stort saturnformet objekt kom i en højde af 10—15 
meter fra NV. Det standsede over huset, og gardinet 
blev suget ud af vinduet. Kort efter fløj objektet vi¬ 
dere, men dennegang i sydvestlig retning. Dets ha¬ 
stighed var blot 60 km/t. Selve kuglen og ringen, der 
omgav den, var sort. Under kuglen, ligesom forsæn- 



212 


UFO-NYT 


ket, var der et 2 m stort rør (eller tragt). Der var et 
vinduet i denne tragt, ligesom der var vinduer i ræk¬ 
ke rundt om kuglen. Vinduerne var ligesom matte¬ 
rede, således at man ikke kunne se enkeltheder bag 
dem. De lyste svagt. På kuglen, under vinduerne og 
ringen sad der nogle tegn. På tragten sad der også 
nogle tegn. De lignede nærmest nogle primitivt teg¬ 
nede fuglefødder. — Observatøren er blevet inter¬ 
viewet af SUFOI-folk. Deres indtryk af hr. S. er, 
at han absolut synes ærlig. Han har ikke på nogen 
møde forsøgt at pynte på oplevelsen, men gang på 
gang fastholdt ovennævnte. Der er en interessant 
ting i forbindelse med de tegn, der stod på kuglen: 
De er identiske med nogle af de tegn, der er vist i 
Adamskis bog „Flyvende Tallerkener er landet“ side 
49. Tilsyneladende har observatøren ikke haft fat i 
UFO-litteratur. Desuden er den saturnformede type 
på et UFO kun beskrevet ganske få steder. 

De to sidste rapporter, jeg beskriver her denne 
gang, drejer sig om henholdsvis 1 og 3 objekter iflg. 
observatørerne, men det er sikkert det samme, de har 
set. Fra Svenstrup på Als ser fru Struck den 18. sep. 
tember kl. 2230 et 10—15 mm stort objekt. Fru S. 
fortæller: Pludselig kom der noget glidende hen over 
himlen. Det lignede nærmest en raket i tre afdelin¬ 
ger. Det lyste stærkt rødgult. Genstandens forreste, 
midterste og bageste del lyste stærkt, medens der 
mellem de lysende felter var to helt mørke. Observa¬ 
tionstid var ca. 20 sekunder. Objektet forsvandt bag 
træer. Objektets hastighed: som et jetfly’s. Kurs: 
SØ—0. Vejret var klart og tørt, men der hørtes in¬ 
gen lyde. 

En lille halv time senere, nemlig kl. 2258 ses fra 
St. Merløse på Sjælland 3 blågule objekter komme 
med kurs V—0. Objekterne fløj parallelt med hin¬ 
anden lavt over horisonten. De var to-øre store, men 
var forsynet med en meget lang ildhale. Deres form 
var rund eller oval, men man kunne ikke se formen 
bestemt. Lyset fra de tre objekter var stærkt, nærmest 
blændende. Farven var mest blå-gul, men der var 
mange nuancer. Objekterne fulgte over et langt stykke 
en lige bane, uden at stige eller dale. Pludselig var 
de væk. Kort efter ser jeg imidlertid 3 objekter stige 
lodret op i luften og forsvinde. Farten anslås til 800 
—1000 km/t under vandret flyvning, medens den var 
mange gange stærkere, da objekterne steg Samlet ob¬ 


servationstid 15 sekunder. Observatør: Hr. Svend 
Jensen, St. Merløse. 

Foruden de her nævnte rapporter har jeg modtaget 
rapporter fra Egtved, Brande, Gandrup, Esbjerg, Gen¬ 
tofte, Brandlund, Linkøping, Greve, Nibe, Rødovre, 
Ugerløse samt Amager. Pladshensyn hindrer mig des¬ 
værre i at beskrive dem nærmere. 

Detektorvarslingerne stammede fra Vejle, Nibe, 
Lyngby samt Amager. I intet tilfælde var der tale om 
observation i forbindelse med varslingen. 

Erling Jensen. 

UFO-er, ansvar og ikke - 
iblanding! 

(Ought to be translated). 

På et møde en aften faldt talen på de mere grund¬ 
læggende ting indenfor UFO-arbejdet, og en eller 
anden stillede det spørgsmål, der på et eller andet 
tidspunkt er dukket op hos enhver UFO-forsker: — 
Hvorfor interesserer vi os egentlig for flyvende tal¬ 
lerkener ? 

Meget naturligt og meget uskyldigt — men det 
satte en eksplosion igang. Et medlem erklærede nem¬ 
lig ærligt: — For at finde ud af deres tekniske hem¬ 
meligheder! Under den efterfølgende debat lagde 
manden ikke skjul på, at hans største ønske var at se 
en flyvende tallerken. 

Det vil vi allesammen — og da manden aldrig har 
haft en sighting, var det i og for sig beundringsvær¬ 
digt, at han er blevet ved at interessere sig for sagen 
så længe. 

Diskussionen satte imidlertid tankerne igang, for 
den mands indstilling deles vistnok af temmelig 
mange. Jeg antydede overfor ham, at der også var en 
moralsk side af sagen. 

Vor moral blev udformet fuldt tilfredsstillende 
for 2000 år siden! erklærede han. Og han havde på 
en måde ret — hvis man havde efterlevet den moral 
i stedet for at kvæle den i dogmer og forældede for¬ 
domme og så i øvrigt hykle de sørgelige rester helt 
ihjel. 

Men — hvis vore videnskabsmænd med deres nu¬ 
værende forudsætninger og de pligter, der er pålagt 

dem af deres respektive lande, med et slag løste 
rumfartsproblemet, ville de alligevel ikke være spor 
anderledes end vore første forfædre, der slog hinan¬ 
den ihjel for en godbid — hvidklædte gorillaer, der 
gik igang med at finde de bedste udnyttelsesmulig¬ 
heder for det, vi fandt i universet. Og ve de intel¬ 
ligensvæsner, vi kom i nærheden af. De ville i bed¬ 
ste fald få lov at leve som slaver, medmindre de var 
så stærke og så brutale, at man fandt det bedst at 
holde fingrene fra dem. 

Det ville blive en ny imperialisme i kosmisk må¬ 
lestok — lige ødelæggende for den herskende og den 
beherskede part. Jordens historie viser med blodig ty¬ 
delighed, at hvis to ulige stærke kulturer støder sam¬ 
men, og den ene med fredelige eller ufredelige midler 
undertrykkes af den anden, bliver det lige katastro¬ 
falt for begge parter. Den underlegne forgår i had 
og afmagt, mens den overlegne rådner op indvendig 
fra. Kun når to kulturer får lov at vokse sammen 
som ligestillede, kommer der noget godt ud af det 

— noget meget bedre end det, de oprindelige kultu¬ 
rer var hver for sig. 

Denne blodige lektie har vi ikke villet rette os efter 
på Jorden trods talrige repetationer, men rumfolkene 
må forlængst have lært den, og det er en af grun¬ 
dene til, at de ikke søger nærmere samkvem med os 

— de afventer den tid, hvor vi er kommet så langt, 
at mødet med dem kan blive til gensidig gavn — i 
stedet for et blodbad og begge kulturers langsomme 
forfald. 

På den anden side kan de heller ikke lade os sejle 
vor egen sø, for vi har så ofte tidligere trådt i spi¬ 
naten, og denne gang står vi med midlet til selvud¬ 
slettelse i hænderne. Hvis vi ødelægger os selv, vil 
det ikke blot skade dem direkte — men også berøve 
dem alle de fordele, de ville få, når vi engang på et 
højere stadium mødes med dem. 

Det er måske nok en egoistisk forklaring på deres 
optræden, som ellers forekommer os yderst uselvisk, 
men ikke desto mindre udgør den sandsynligvis en 
del af deres grunde. 

Derfor har de kontaktet enkelte mennesker, givet 
dem nye impulser, eller støttet dem, når de allerede 
vandrede ad den rigtige vej. 

Nogle kan ikke rigtigt få det til at stemme sammen 
med ikke-indblandingsprincippet, men det hænger 
sammen med deres ansvar. De må simpelthen være 


højere udviklede end vi — derfor har de et ansvar 
overfor os. Det kan ikke roligt se på vor leg med il¬ 
den og famlen rundt i blinde mellem sprængklarc 
miner. Har vi måske ikke også et ansvar, hvis vi ser 
en flok børn tulle rundt og true hinanden med skarp¬ 
ladte pistoler ? 

Jeg kom til at tænke mere over dette ansvar, da 
jeg dagen efter ovennævnte møde referede en sag 
mod nogle medlemmer af en drengebande. Jeg fik 
en voldsom fornemmelse af, at hver eneste af disse 
15—16 årige forbrydere, der trods alderen var nogle 
hårde bananer, kunne være reddet over på den rigtige 
side af loven, hvis en eller anden havde gjort sig den 
ulejlighed at række dem en hånd i det rigtige øje¬ 
blik. 

Samtidig slog det mig, at alle ledende mennesker 
på Jorden — og forresten også alle vi andre — sidder 
i nøjagtig samme samme situation. Alle vi gode og 
dydige og ærbare mennesker har de samme svagheder 
som ungdomsforbryderne i retssalen. Rigtignok er vi 
bedre i stand til at styre dem — eller måske skjule 
dem? — men hvor mange af os kan leve op til de 
højere love, som er givet gennem tiderne? 

— Du må ikke have andre Guder end mig, står 
der i Bibelen — men menneskene tilbeder James 
Dean, Elvis Presley eller et 24-tommers fjernsyn 
eller den nye bil, der er større end naboens, — eller 
selve det upersonlige og uhyggelige begreb „teknik- 
ken“, som folk nævner med ærefrygt i stemmen, selv¬ 
om den er skabt til at tjene menneskene, ikke at her¬ 
ske over dem. 

Du må ikke slå ihjel — men vi kan med god sam¬ 
vittighed sidde med hænderne i skødet og se på, at 
børn og ynglinge opdrages til i krigstilfælde at dræbe 
for Guds, konges og fædrelands skyld — uden at 
nogen lærer dem at se, om de kæmper for noget rig¬ 
tigt eller forkert. 

Du skal elske din næste — hvis blot han holder 
sig så langt væk, at han ikke tilfældigvis kommer til 
at irritere os. Og det skal der ikke meget til, fordi 
vi tillader hadets og fjendskabets propaganda at 
strømme ind i os uden nogensinde at standse op og 
veje for og imod. Er fjenden nu så sort, som han bli¬ 
ver malet, og er jeg selv så hvid? 

Jeg er ikke menneskehader — jeg holder tvært 
imod af denne dejlige jord med alt, hvad der er på 
den — meget mere end man kan tillade sig at vise 

det i dag, hvis man ikke vil have skyld for at være 
blød i kuplen. Men alligevel forstår jeg, hvorfor rum¬ 
menneskene holder sig på afstand: Vi er for dumme, 
for snæversynede, for intolerante og for ufølsomme 
— kort sagt forhærdede sjæle. 

Og dog har rummenneskene gang på gang i peri¬ 
oder, hvor det så ud til, at menneskeheden var ved 
at blive klogere, søgt at hjælpe os fremad. Det mest 
eklatante eksempel er vel nok masselandingerne i 
Karl den Stores Frankrig, hvor snese af mennesker 
måtte lide døden på bålet som troldtøj, fordi væsener 
i flyvende skibe havde taget dem med sig, givet dem 
stor visdom og atter bragt dem tilbage. 

Kristus siger et sted i Bibelen: Hvad du gør mod 
en af disse små, det gør du også mod mig! 

Den lektie har rumfolkene lært bedre end vi. Mens 
de trods alt forsøger at give os et skub i den rigtige 
retning — hvor ineffektive deres forholdsregler end 
har været hidtil — er vi her på Jorden altfor rede til 
at lade dem, der har fejlet, sejle deres egen sø. Ikke 
alene det, vi skubber også til den hældende vogn. 
„En gang tyv, altid tyv“ siger vi, og i mange tilfælde 
slår det til. Men er grunden ikke den, at „misdæde- 
ren“ stoler lige så lidt på os, som vi på ham? 

Der er kun et at gøre: give ham et ansvar og stole 
på, at han klarer det — og gøre det igen og igen og 
igen, om det er nødvendigt! Før eller senere vil han 
holde op med at skuffe en, fordi han er kommet til 
at stole på en! 

Siden jeg er begyndt at henvise til Bibelen og det 
skal man ellers være forsigtig med, for folk er aller¬ 
giske overfor den bog — så vil jeg minde om et an¬ 
det ord: „Du skal ikke tilgive din bror syv gange, 
men 7x7x7 gange". Det er nu ikke det rene vrøvl, 
der her er sagt. 

Så er der en anden ting: Mangt og meget tyder på, 
at ens gerninger vender tilbage til en selv. Forresten 
står der vist i Bibelen omtrent sådan: „Thi med det 
mål, hvormed I måler, skal der selv tilmåles jer“! 
(Nu skal jeg holde mig fra videre bibelsprog af hen¬ 
syn til de mennesker, der er overfølsomme overfor 
dem). Men hvad enten man synes om det eller ej, 
synes der at ligge en god portion sandhed i det ud¬ 
tryk — og hvis det er sandt, vil det komme til at 
svie til os selv, fordi vi gang på gang handler for¬ 
kert overfor vore medmennesker, især børnene og de 
ganske unge, som endnu ikke er udviklede nok til at 


forstå vore (ofte obscure) motiver. Det turde være 
indlysende, at når vi gør sådan, kan vi næppe for¬ 
vente, at rumbrødrenes anstrengelser vil give større 
resultater. Gennem behandlingen af vore medmenne¬ 
sker har vi nemlig forhærdet os sådan, at vi nu me¬ 
get nødigt vil rette os efter andre velmenende råd. 

På en måde tror jeg, at rumbrødrene står i et lige 
så stort dilemma som vi. De kan ikke gribe ind, fordi 
deres indgriben i sig selv ville ødelægge de gavnlige 
virkninger. De kan kun råde os, men samtidig ved 
de, at de har et ansvar over for os, og det piner dem, 
at de kun kan være tilskuere til det drama, som det 
er op til os at gøre til en tragedie eller give en lyk¬ 
kelig afslutning. 

I modsætning til dem er vi ikke tvunget til at være 
passive, og det betyder, at vi kan lade være med at 
svigte vort ansvar. Og den dag, hvor vi fatter det og 
giver os til at stole betingelsesløst på vore medmen¬ 
nesker — børn, unge og gamle — vil vi have taget et 
stort skridt fremad mod at gøre menneskeheden lyk¬ 
kelig — og samtidig frem mod den dag, hvor jord¬ 
folk og rumfolk kan mødes om ikke på lige fod, så 
i hvert fald med gensidig respekt! 

Per Borgaard . 

TOUNGOUSSKA-METEORITEN 

(se også UFO-NYT dec. 1959) 

Hvis man godtager muligheden for en systema¬ 
tisk undersøgelse eller overvågen af vor jord gen¬ 
nem et kosmisk fartøj, som har besøgt os i gamle 
tider, så har den sovjetiske professor Agrest skabt 
uro i de arkæologiske kredse. Allerede forrige år 
har en sovjetisk videnskabsmand bragt forstyrrelse 
i den astronomiske verden — det drejede sig om 
den kendte astronom Shklovsky, hvis artikel, som 
rav genlyd, gav os anledning til at tro, at satellit¬ 
terne på Mars blev skabt ad kunstig vej af „intelli- 
ente væsener". Man har lov til at tro, at de sov¬ 
jetiske videnskabsmænd, som det er tilfældet med 
deres kollegaer i andre lande, værdsætter charmen 
af en „and“. Men i dette tilfælde drejer det sig ikke 
om en „and“. Det er tilstrækkelig at vide om den 
polemik, som har fulgt „Chklovskys bombe“ i 
USSR for at opdage, at talrige videnskabsmænd god¬ 
kender teorien om „en intelligent civilisation'*, som 

ikke stammer fra Jorden. Det er under indflydelse 
af denne tankegang, at en gammel sag er blevet gen¬ 
optaget: Sagen om „Toungounsska meteoriten“, hvis 
mærkelige historie her fortælles af Lucien Barnier: 

Det videnskabelige Akademi i Rusland har ud¬ 
sendt professor Koulik for at foretage undersøgel¬ 
ser på eksplosionsstedet — et eller andet sted i Tai- 
gaen nordvestlig for Baikalsøen. Koulik gik i måne¬ 
der gennem ur-taigaen og nåede endelig nomade¬ 
stammen Evenks område. 

Her hørte han mærkelige fortællinger: 

„Vi var 80 verst fra Toungouasska, og vi har set 
ilden. Varmen var så stor, at vi lagde os på vejen. 
Jeg var bange for, at ilden skulle nå min skjorte. I 
en landsby i Podkamennaia-egnen, Toungousska, blev 
1800 rensdyr dræbt på een gang. — Tror De, at 
det er verdens ende?“ 

„ILDENS GUD". 

Professor Koulik kom for at søge efter videnska¬ 
belige forklaringer, og han fandt kun vidner fyldte 
med overtro. Man talte kun om „Ildens Gud“ — om 
tænder, som faldt ud, om sår, der ikke ville læges, 
om børn, der døde ved fødslen. En chaman sagde 
ham, at man ikke skulle forsøge at tage taigaen fra 
„Ildens Gud“. Efter 90 dage måtte Koulik tilstå, at 
han ikke var istand til at få noget som helst ud af 
disse fortællinger, og han kom derfor til den enkle 
slutning, at en meteorit var faldet den 30. juni 1908 
600 km fra byen Kansk, nordvest for Baikalsøen. 

Man holdt sig til denne slutning indtil 1958. — 
Dette år besluttede en gruppe videnskabsmænd at 
tilbringe deres ferie ved de berømte bredder af 
Toungousskafloden. Begyndende som almindelig 
camping, ændrede udflugten snart sin karakter. — 
Geokemikeren Florcnsky, ekspeditionens chef, er en 
af disse mænd, som altid er mistænkelig overfor for¬ 
søg, der lykkes for godt. Han kunne meget hurtigt 
pulverisere de hurtige slutninger, som Koulik var 
kommet til, og begyndte derefter at tænke, at „my¬ 
steriet vedr. katastrofen i Toungousska 14 i virkelig¬ 
heden langtfra var opklaret. 

Tiden var en behagelig driven rundt i skovene: 
hvert medlem af ekspeditionen begyndte ivrigt at 
finde indicier, at studere radioaktiviteten i jorden, 
at måle det område, som var blevet tilintetgjort og 
at beregne faldets vinkel gennem træernes stammer. 

I slutningen af 1958 fik Moskva-afdelingen af det 
Astronomiske og Geodætiske Selskab i USSR den 


forbavsende afsløring: „Alle ekspeditionens medlem¬ 
mer er kommet til den eenstemmige slutning, at Iou- 
jnoie-Boloto (det ødelagte område: 80 km i om¬ 
kreds) ikke er et krater efter en meteorit, og at der 
ikke findes noget som helst spor efter en metorits 
fald på jorden . . . 

„Den eneste mulige slutning, som man kan kom r 
me til, er en eksplosion af et kosmisk legeme, som 
„er trængt ind i atmosfæren 44 , og at eksplosionen 
ikke er sket på Jorden, men over denne, d.v.s. i 
luften 44 . 

KOSMISK FARTØJ? 

)Et år senere afrejser en ny videnskabelig ekspe¬ 
dition til Toungousska; den ledes denne gang af et 
tilsvarende medlem af Det Videnskabelige Akademi 
i USSR, herr Gueorgui Piekhanov. 

Hjemkommet fra denne ekspedition, er det i over¬ 
værelse af Det Videnskabelige Akademi i salen med 
kolonnerne på Kaloujskaiaboulevarden, at ordet bli¬ 
ver givet til Piekhanov. Denne kommer straks til de¬ 
battens centrale punkt: „Ja, vor ekspedition har re¬ 
gistreret tilstedeværelsen af en unormal radioakti¬ 
vitet, som var meget høj. Højagtede kolleger har 
estimeret, at ødelæggelsen den 30. juni 1908 kunne 
sammenlignes med den, som ville blive forårsaget af 
flere halve snese atombomber. Alt synes virkeligt at 
tyde på, at eksplosionen er sket over Jordens over¬ 
flade. 

Vi vil fortsætte med laboratorieundersøgelser. — 
Det er vor hensigt at undersøge, om eksplosionen 
er blevet forårsaget af en radioaktiv meteorit af en 
ukendt type eller af en blok af antimaterie, som har 
opløst sig ved at røre ved Jordens overflade . . . 
eller om det drejer sig om et kosmisk fartøj, sådan 
som nogle videnskabsmænd tror 44 . 

Jeg tror, at disse forklaringer er meget tydelige. 
Naturligvis, vi har ikke midlerne til at afgøre spørgs¬ 
målet idag ved at vælge en af forklaringerne. 

DEN SYMMETRISKE VRANGSIDE. 
Antimaterieblok? 

Amerikanske videnskabsmænd ved Universitet i 
Kalifornien har kunnet realisere tilintetgørelsen på 
befaling af en antineutron, som kommer i kontakt 
med en nukleon. 

Man vil derefter kunne undfange en materie, som 
er den symmetriske vrangside eller modsætning af 
den materie, som vi kender i vor verden. Til vore 
protoner er der tilsvarende antiprotoner. Et chok 

mellem disse antipartikler og partiklerne ville for¬ 
årsage en tilintetgørelse af begge atomiske arrange¬ 
menter med en formidabel energiudløsning. 

Kosmisk fartøj? 

Mange vidner har beskrevet det fremmede fartøj 
som et rør eller en fyrrestamme. Har man set cy¬ 
lindriske meteoriter? Vi vil gerne tilføje, at astro¬ 
nomen Ary Sternefled, som man taler meget om i 
Frankrig, efter at det er blevet bekendtgjort, at han 
som har studeret i Nancy, har beregnet, at et fartøj, 
som i 1908 var taget afsted fra Mars, og, rejsende 
over Venus, havde store muligheder for at omkredse 
Jorden på tilbagevejen! 

Oversætter: L. Osbrandt. 

Forandringer_ 

_ ved polerne 

Når man undersøger naturhistoriske legender og 
beretninger tilbage gennem tiden, ser det ud til, at 
vor planet, Jorden, er underkastet en cyklus på ca. 
26000 år. Der er forskellige tegn på, at vi er ved 
at nærme os de sidste stadier af en sådan cyklus. 

Resultatet — efter historiske dokumenter, som er 
studeret af mange historieforskere — vil være en 
forandring af polernes positioner forårsaget af Jor¬ 
dens stærke hældning til den ene side. — Dette vil 
være en forklaring på istiden. — For længe siden 
dækkede is-masserne de største dele af Europa og 
Amerika. De forsvandt efterhånden, og vi har mange 
beviser på den overraskende hurtighed, hvormed de 
polare forandringer fandt sted. Vi behøver kun at 
nævne mammutterne, som blev fundet, fuldkommen 
præserverede, i den tilbagevigende nordpolsis. De 
havde ufordøjet mad i maven og græs og blade i 
munden. De er blevet tilfrosset og dækket med is, 
endnu mens de stod og spiste. Her kan grunden 
altså ligge til det faktum, at hver 26000 år eller der 
omkring, forsvinder polarisen fra den ene po! og 
samler sig på den anden — Det er velkendt, at 
Nordpolens is dækker mindre og mindre af Jordens 
overflade, hvorimod ismasserne på Sydpolen vokser 
med mange trillioner tons om året. — Dette er be¬ 
vist af professor Brown, USA, og hans teorier er 
accepterede af de ledende videnskabsmænd og ma¬ 
tematikere. 


Vægten af disse enorme ismasser må til sidst 
ovcrbalancere vægten af den ækvatoriale forhøjning 
og sætte sig fast i dens sted. Den tungere sektion 
af vor planet vil okkupere ækvatorens plads på 
grund af Jordens rotation. — Hvis De gerne vil 
bevise dette for Dem selv, så tag en tennisbold og 
lidt modellervoks. Lav en ring af vokset, sæt det 
rundt om bolden og lad den snurre på en glat over¬ 
flade. Vægten af denne ækvator vil komme til at 
ligge horisontalt. Lav så de to poler — den ene 
meget større og tungere end den anden og ligele¬ 
des tungere end ringen om ækvator. Snur så bolden 
rundt igen. Polerne vil nu tage ækvatorens plads, og 
der vil fremkomme en positionsforandring på 90 
grader. Til at begynde med vil polernes forandring 
gå temmelig langsomt. Efterhånden vil en let ry¬ 
stelse kunne mærkes — og så kommer katastrofen. 
Der kommer en total omvæltning med en gyngende 
rytme, indtil den nye ækvator har fundet sin rota¬ 
tionsrytme. 

Alt dette er sket med Jorden i fortiden, og der 
er mange beviser herfor. Efter katastrofen vil der 
ikke være mange levende tilbage — og atter går 
rummets væddeløb igang. 

Hvorledes skal man kunne bygge en „Noahs Ark“ 
hurtigt nok til at kunne forlade Jorden, indtil man 
kunne vende tilbage i sikkerhed? 

Og hvorledes skal man begrænse ophobningen af 
ismasserne ved sydpolen, så man kan få mere tid til 
sin rådighed? 

USA vil sende — eller har måske allerede sendt 
— et permanent samt flere transportable atom-an¬ 
læg til Sydpolen. Måske er det meningen, at de skal 
forsøge at tø noget af isen for derved at vinde tid. 
I al fald vil det blive meget interessant at holde 
øje med havenes stigning de næste par år. Hvordan 
vil de forskellige regeringer forsøge at bortforklare 
disse flodbølger? 

Der er ingen tvivl om, at Jordens opførsel må 
interessere og bekymre vore venner fra de andre 
planeter, — og de observationer, de foretager i den 
anledning, er sikkert grunden til, at de viser sig så 
ofte, som de gør. Det er sandsynligt, at de har lavet 
beregninger over den virkning, Jordens omvæltning 
vil have på deres egne planeter, — og dersom resul¬ 
tatet bliver en ny bane, hvordan vil denne bane da 
indvirke på deres egne planeter? Een ting er sikker: 
Rumfolkene har foretaget de nødvendige foranstalt- 

ninger, — og de vil utvivlsomt sørge for at kontakte 
os, — dersom de ikke allerede har gjort det — for 
at visse ting skal bringes i orden. 

Det er interessant at notere, at den britiske rege¬ 
ring er ved at skaffe plads til ca. 12 millioner men¬ 
nesker i bjergdistrikterne i Skotland og Wales. Na¬ 
turligvis er grunden til disse planer opgivet som 
sikkerhedsforanstaltninger i tilfælde af en atomkrig. 
Jeg vil bare gøre opmærksom på, at det radioaktive 
nedfald, som dræber alt levende, ville falde aller¬ 
først på de høje steder. Det er en elementær lære i 
civilforsvars-korpset. 

Een ting er givet. Det er ikke meget, som vi, de 
jævne mennesker, kan gøre i øjeblikket. 

ORBIT. Oversætter Florence Petersen. 


UFO-Landingspladser 

En af de mærkeligste iagttagelser ved UFO-obser- 
vationer er den hyppige optræden på bestemte 
punkter på Jorden forbundet med en vis regelmæs¬ 
sighed ved indflyvningerne. Dette er en kendsger¬ 
ning, som længe har været kendt, og som har ført 
til forskellige teorier. 

I første linie er hypotesen om overensstemmelse 
mellem UFO’ernes bestemte flyvebaner og magne¬ 
tiske kraftlinier og linierne for forstærket kosmisk 
stråling bemærkelsesværdig. Denne fastlæggelse 
skyldes Aimé Michel. Hans bog „Straight Lines“ er 
en blændende samling af fakta, der tjener til under¬ 
bygning af denne store ide. I dette net af flyveli¬ 
nier må der findes et eller flere tyngdepunkter, 
som vil give en mere eller mindre udtalt koncen¬ 
tration af UFO’s i områder med landingsmuligheder. 

Der findes en lang række beretninger herom. En 
af de nyeste stammer fra Australien, hvor pastor 
Wm. Booth Sili fra den anglikanske kirke beretter 
om, en iagttagelse i Ny-Guinea. Han har sin mis¬ 
sionærvirksomhed her, og han har allerede flere 
gange iagttaget UFO’s, som næsten altid fløj i den 
samme retning. Bevis for en landing i det indre af 
landet foreligger ikke, fordi det indre er næsten 
ubeboet, og kun gennemstrejfes af vilde stamme¬ 
folk. Formodningerne kan dog ikke blot afvises. 
Ny-Guinea ligger på samme breddegrad som Bra¬ 
silien. Herfra tales ofte om en koncentration af 


UFO’s. Formodninger om at der i det indre af disse 
lande findes UFO-landepladser omtales ikke her for 
første gang. Gennem nyere beretninger antager den¬ 
ne formodning dog karakter af sandsynlighed. For¬ 
udsætningen for sådanne landinger er overordent¬ 
lige gode. I miles omkreds findes ingen menneske¬ 
lig beboelse, og selv ved et længere ophold er der 
„ingen fare for“, at et møde med jord-mennesker 
skulle finde sted. 

Lignende spekulationer har man gjort sig om 
sydpols-området. Dog er mulighederne her væsent¬ 
lig ringere. På den store, kolde flade ville sådanne 
landepladser hurtigt blive opdaget af kontrolfly. — 
Den hyppige optræden af UFO’s i dette område kan 
stadig stå i forbindelse med kraftlinier og stråler, 
og polområdet kan være en „indflyvningslinie“ fra 
verdensrummet, da strålebundtet omkring Jorden her 
danner „et hul" på grund af de magnetiske kræfter. 
Alle disse spekulationer kan, hvis det skulle lykkes 
at bevise dem, give et væsentlig bidrag til bedre 
forståelse af mange spørgsmål i UFO-forskningen. 

UFO-Nachrichten. Oversætter: E. Siej. 


Senator Smathers , refererende til NICAP’s 
holdning mod hemmeligholdelse: „Jeg vil ikke op¬ 
ponere mod åbenhed. Folk bør vide alt og ikke 
krænkes af hemmeligheder". 

Efterhånden har et større antal senatorer og med¬ 
lemmer af repræsentanternes hus udtalt sig for fuld 
offentliggørelse af kendsgerningerne i UFO-sagen. 

HVAD SKETE DER 

i <^J-afinia i 1917 ? 

Vi kunne starte med et nyt „der var engang", 
hvis det ikke var fordi den følgende historie var 
sand og autentisk. 

Imidlertid er forklaringen set ud fra et religiøst 
synspunkt — mere end fra et videnskabeligt, — 
langt fra tilfredsstillende, idet det kun tillader en 
forklaring, der bygger på et mystisk grundlag. I 
stedet for at acceptere det ortodoxe synspunkt, vil 
vi derfor bestræbe os på at se på episoden på en 
fornuftig og klog måde uden indflydelse fra bestem¬ 
te kredse. — Historien, som den er kendt gennem 
bøger, rapporter og magasiner (for det meste be¬ 
skrevet ud fra et ret religiøst synspunkt) forløb som 
følger: 

I foråret 1916 legede tre børn i den lille portu¬ 
gisiske landsby Aljustrel (forstad til Fatima). Deres 
navne var Lucia Santos, (9) og hendes to kusiner 
Francisko (8) og Jacinta Marto (6). De var ud af 
en fattig, portugisisk fårehyrdefamilie og hjalp til 
med at passe fårene. — Fatima ligger 90 miles nord 
for Lissabon. Det er det geografiske centrum af 
Portugal og er beliggende i det ørkenagtige og util¬ 
gængelige Serra da Aire — et tørt, bjergrigt terræn 
med sparsom vegetation. 

Under en af børnenes mange vandringer i om¬ 
egnen, begyndte en kraftig vind pludselig at ryste 
træerne, og de så, et stykke over vegetationen, et 
lys, mere hvidt end sne og formet som en ung 
mand — hel gennemsigtig og klar som krystal. Han 
bevægede sig over dalen og hen imod dem, stand¬ 
sede foran børnene og præsenterede sig som fre¬ 
dens engel. 

Efter at have aflagt to senere besøg, hvorom 
denne „engel** hver gang lod børnene bede, blev 
vedkommende aldrig set siden. Lucias beskrivelse 
af „englen“ strækker sig lige fra den forklaring, at 
vedkommende var svøbt i et lagen og til, at det var 
en gennemsigtig ung mand på omkring 14—15 år, 
mere strålende end krystal, der rammes af solens 
stråler. (Lignende sne, som solen skinner på, så det 
bliver krystallisk). „Engelen“ forsvandt altid på en 
måde, som om han blev opslugt af solens stråler. 
Det var ved disse lejligheder, at Lucia opdagede, at 
hun og Jacinta kunne se og høre „engelen“ tydeligt, 
hvorimod Francisko var ude af stand til at høre 
ham på trods af, at hun så ham klart. 

Nu føres historien hen til foråret 1917 (for at 
være helt nøjagtig, den 13. maj). 

Mens børnene legede på et sted ved navn Cova 
da Iria — beliggende 2 miles vest for Fatima — 


blev de overrasket af et skær så lysende, at de an¬ 
tog det for at være et lyn. Så fulgte det næste lyn 
fra en skyfri himmel, og der på toppen af en stedse¬ 
grøn tre fod høj azinheira (en tornefyldt busk) så 
de en lysende kugle — og i centrum af den stod 
en kvinde. 

Kvindens beklædning er blevet angivet som en 
almindelig tunika, der nåede hende til fødderne — 
og over den et sjal fra ansigtet og til jorden. — 
Hverken hår eller ører var at se. Det var næsten 
umuligt at se konstant på ansigtet — det blændede 
og gjorde ondt i øjnene og fik en til at blinke el¬ 
ler se bort. På Lucias spørgsmål om, hvor hun kom 
fra, svarede hun: 

„Jeg kommer fra himlen**, og tilføjede, at hun 
ønskede, at børnene skulle indfinde sig på det 
samme sted i seks måneder hver den 13. i måneden 
og på samme tidspunkt. Hun ville da åbenbare sig, 
stille sine ønsker klart op og ville derefter vende 
tilbage en syvende gang. Hendes forsvinden fore¬ 
gik dernæst på tilsvarende måde som „engelens**. 

Ved de næste fem „kontakter**, som fandt sted, 
åbenbarede hun sig som Virgin Mary (Den hellige 
Guds Moder) og spåede udbredelsen af kommu¬ 
nismen. Hun forudsagde ligeledes de to børn, Ja- 
cintas og Franciskos død. Kun opfyldelsen af spå¬ 
dommen om, at kommunismen ville gå over til 
kristendom mangler endnu. — Et andet hemmeligt 
budskab, sendt af kvinden til børnene, er endnu 
ikke blevet offentliggjort. 

I 1942 blev dette budskab — afskrevet med hån¬ 
den og lagt i forseglet kuvert — overbragt biskop 
Correia da Silva af Lucia, der i mellemtiden var 
blevet carmeliternonne, med den klausul, at det ikke 
måtte åbnes før efter hendes død eller før 1960. 
Det viser sig, at brevet med budskabet nu befinder 
sig i Rom, og informationer fra troværdig, italiensk 
kilde får os til at tro, at det er blevet åbnet, og 
at brevet afslører, at andre planeter er beboet. 

Kvindens løfte om at gøre et „mirakel, som alle 
skal tro“, fandt sted den 13. oktober 1917. 

Dette mirakel, populært kendt som „det dansende 
solfænomen**, er beskrevet meget udførligt og vi¬ 
denskabeligt i April & Martin Armstrong i deres 
bog „Fatima — Pilgrimsrejse for fred**. — Citat.' 
„Solfænomenet blev set af 7 tusinde mennesker af 
alle slags, både folk, der var for og imod — og af 

ganske uinteresserede borgere flere miles borte. 
Derfor kan det ikke have været massehypnose eller 
synsbedrag. Det dansende solfænomen blev ikke 
observeret fra noget astronomisk observatorium. Ef¬ 
ter videnskabelig opfattelse kunne det ikke finde 
sted — og gjorde det altså heller ikke. Derfor kun¬ 
ne det ikke være af naturlig oprindelse**. 

Med lidt mere ræsonnement og lidt mindre blind 
tro end ortodoxien kunne brødrene Armstrong regne 
ud, at hvis Solen ønskede at danse op og ned på 
himlen, var planeterne nødt til at følge pænt efter 
på en måde, som ville afstedkomme ødelæggelser og 
katastrofer. Den konklusion blev derfor antaget, at 
det ikke var Solen, der foretog disse mærkelige 
bevægelser, men derimod noget andet. Deres til¬ 
bøjelighed til — trods alt — at hælde til troen på 
det overnaturlige, som jo, når alt kommer til alt, 
blot betegner noget, som ligger bag vor viden, tvang 
dem dog til at komme med en uvidenskabelig er¬ 
klæring. 

Hvad skete der da omkring middagstid på den 
regnfulde 13. oktober 1917 i Fatima? — Det au¬ 
stralske UFO-blad giver en mere jordbunden forkla¬ 
ring på fænomenet og anfører øjenvidner. Rappor¬ 
terne meddeler om en „lysende skive** — af mange 
antaget for at være Solen — men man benægter, at 
det var denne, idet beskuerne kunne se på fænome¬ 
net uden at blive blændet. Kuglen foretog pludse¬ 
lige bevægelser, og det så ud, som om den „dan¬ 
sede på himlen**. Derefter styrtede den hen mod 
menneskemængden i en zigzag-bevægelse, hvorved 
den skabte panik. Varmeudstrålingen fra den var 
så stor, at folks våde tøj blev tørt. Efter dette 
standsede „Solen** og steg tilbage til det sted på 
himlen, hvor den var kommet til syne. 

Dr. Almeida Garrette, professor ved universite¬ 
tet i Coimbra skriver: 

„Den strålende „sol“ havde gennembrudt det 
tykke skylag som skjulte den. Jeg prøvede selv at 
se direkte på den, og dens form var tydelig skive¬ 
formet — lys, men ikke blinkende. Jeg hørte folk 
i menneskemængden sammenligne den med en mat 
solvmønt“. 

Forfatteren Alphonso Lopes Vieira betragtede 
fænomenet fra Sao Pedro der Muel, 30 miles fra 
Fatima . . . „Jeg var overrasket og forundret over 
dette syn på himlen, — virkelig forbløffende! Det, 


jeg så fra min balkon var for mig ganske uhørt** 
. . . sagde Vieira. 

Og stadigvæk var der ikke set noget usædvanligt 
på himlen andre steder i Europa den dag. Fænome¬ 
net blev registreret fra et areal på omkring 50 miles 
i diameter. Skiven må have været nogle få tusinde 
fod eller maximum nogle få miles over Portugal 
— ifølge Australian FSR. 

Et af fotografierne af fænomenet, taget af Al- 
fredo Fendrica og kopieret af AFSR, synes at vende 
på hovedet, og genstande i den øverste del af bille¬ 
det viser en form, der ser ud til at ligne den vel¬ 
kendte tallerkentype meget. Dette kan betyde, at 
„den dansende sol“ er en kraftigt lysende skive, 
fjernstyret fra tallerkenen. 

William Thomas Walsh beskriver i sin bog „Vor 
Frue af Fatima**, hvordan nysgerrige mennesker ef¬ 
ter de første kontakter begyndte at følge børnene til 
deres kontaktsted for at være vidne til fænomenet 
selv. Det blev imidlertid snart klart, at „fremto- 
ningen** ikke kunne ses og høres af folkemængden. 

På side 67 siger Maria Correira, der var en af 
øjenvidnerne: „Så hørte vi pludseligt noget som 
dette — som en meget svag stemme — men vi 
kunne ikke forstå, hvad den sagde. Det var ligesom 
en bi’s summen**. På side 69 beskrives en af Jom¬ 
fruens forsvindinger: „Nogle af de mennesker, der 
stod rundt om, lagde mærke til, at de nye blade på 
toppen af azinheiraen var trukket i samme retning, 
som om kvindens klæder havde slæbt hen over dem, 
og det varede adskillige timer, før de gradvist 
vendte tilbage til deres sædvanlige position**. På si¬ 
derne 79 — 80 beskriver Walsh Tio Martos obser¬ 
vation af en af kvindens tilsynekomster: „Han så 
noget som en lille sky stige ned på azinheiraen, og 
pludseligt blev sollyset svagere, og der blæste en 
kølig brise henover den varme Serra. Så hørte han 
noget, der, siger han, lød „som en hesteflues sum¬ 
men i en tom vandkande**, men hverken han eller 
Maria Carreira eller nogen af de andre, børnene 
undtaget, kunne skelne nogle ord“. 

På side 127 erklærer en af de præster, der var 
til stede under en af kontakterne, monsigneur Joao 
Qaresma: „Jeg så klart og tydeligt en lysende kugle, 
der bevægede sig fra øst mod vest, mens den lang¬ 
somt og majestætisk gled ned over den lange af¬ 
stand. Pludseligt forsvandt kuglen med sit usæd¬ 
vanlige lys for vore øjne**. 

På side 219 stiller Walsh under en samtale med 
Lucia spørgsmålet: „Da De berettede om englens 
og Vor Frues ord, gav De så ordene nøjagtigt, som 
de var faldet, eller kun den generelle betydning ?“ 
Lucia svarer: „Engelens ord havde en intens og 
overvældende egenskab, en overnaturlig virkelighed, 
som ikke kunne glemmes. Det var anderledes med 
Vor Frues ord. Jeg kunne ikke være sikker på, at 
hvert ord var nøjagtigt. Det var nærmere meningen, 
som kom til mig, og som jeg klædte i ord. Det er 
ikke let at forklare dette!" 

Dette er altså de beviser, der kan findes om 
hændelsen ved Fatima i årene 1916 — 17. Lad os 
nu se på de forskellige detaljer i historien og der¬ 
efter analysere dem. 

(1) Den bjergrige og utilgængelige egn i Sierra 
da Aire er beundringeværdigt egnet til enhver form 
for „kontakt 44 , der kan ske uden en mængde til¬ 
skuere. 

(2) De, som blev kontaktet — tre meget unge 
og kåde, men fuldkommen troende børn, der holdt 
fast ved den tro, de var blevet oplært i. Skønt de¬ 
res viden om religiøse sager er forbløffende, er de 
næppe i en alder, hvor de spekulerer ret meget 
over ting udenfor deres forståelse. Følgeligt sam¬ 
menligner de automatisk de usædvanlige ting, de 
ser og hører, med den tillærte doktrin, simpelthen 
fordi de ikke har noget andet sammenligningsgrund¬ 
lag. Imidlertid er børnene, som det sædvanligvis er 
tilfældet, gode observatører, og deres fortælling om 
hændelser er — trods fantasifuld udenomssnak — 
fuldkommen til at stole på. 

(3) Er det så bemærkelsesværdigt at vælge tre 
uskyldige hyrdebørn, som trods alt kun udgør en 
meget lille del af de 400 millioner mennesker, som 
er tilhængere af den katolske tro? Slet ikke —* 
fordi man ville vide, at så snart den hellige fader, 
hvis disciple udgør 1/6 af verdens befolkning, be¬ 
sluttede at afsløre det hemmelige budskab, der blev 
givet til børnene, ville det styrke deres „sag" bety¬ 
deligt. At de derfor valgte børn som „kontakter", 
synes at have gode psykologiske årsager. 

(4) Nu dem, der „viste sig" — først en ung 
mand og så en kvinde. Hvis vi sætter os i gæster¬ 
nes sted, må vi være på det rene med, at børnene 
var dem bekendt. Hvis det er tilfældet, så er kon¬ 
taktens natur af vigtighed — en tilnærmelse må ske 


på et trin, som børnene forstår. For at overgive de¬ 
res budskab måtte det være uvæsentligt for gæsterne, 
om deres kontakt blev fuldtud forstået eller ikke 
— hovedsagen var at vække så stor interesse, at 
myndighederne ikke kunne undgå at lægge mærke 
til det. (Til en vis grad kan vi sige, at kontaktme¬ 
toden ikke kunne undgå at skabe forvirring og re¬ 
sultere i en rent „mystisk" fortolkning). Men tror 
nogen, at disse børn — eller for den sags skyld no¬ 
gen anden — på den tid og det sted ville have troet 
og accepteret nogen, som simpelthen dukkede op 
og sagde: „Jeg er kommet fra en anden planet!" 
Absolut ikke. De detaljerede beskrivelser givet af 
børnene og alle andre vidner antyder, at der i til¬ 
fældet „kvinden" blev brugt et „projiceret billede" 
nærmere end en virkelig, fysisk fremtræden i kød 
og blod. Kun børnene kunne se hende, ikke en af 
de tusinder af vidner så hende. Det er indlysende, 
at en vidtfremskreden teknologi er på spil, for be¬ 
vismaterialet med hensyn til buskens blade, der 
reagerede på en kraft eller en magnetisk effekt, pe¬ 
ger på en afgjort „mekanisk" operation. Ligeledes 
lyden af „en bis summen" eller „en hesteflue i en 
tom kande", der hørtes af de nærmeste — her er 
der ingen bevis på en elektrisk eller elektronisk 
„radioudsendelse". 

I lyset af, hvad vi ved i dag, kan vi kun konclu- 
dere, at fra et sted ovenover, sandsynligvis fra et 
moderskib, blev der „projiceret" et „billede" til 
børnene, og den medfølgende samtale, der som Lu¬ 
cia antyder, mere var af telepatisk art end i virke¬ 
lige ord, blev rettet mod dem på lignende måde. 

Af alt, hvad vi har lært om vore rum-gæsters 
teknologi, må vi være blevet helt klar over, at en 
kontakt ved disse midler er en forholdsvis simpel 
sag for dem, hvor „fremskreden" den endnu måske 
kan synes os. 

Ligeledes er tilsynekomsten og opførslen hos den 
„skinnende skive", der blev misforstået som Solen, 
der for omkring på himlen, et fænomen, som i dag 
er forholdsvis „almindeligt", når man tænker på de 
tusinder af styrede skiver, som ses så ofte. 

Det er altså det. — En analyse i lyset af nutidens 
viden fører os til den konklusion, at „mysteriet" ved 
Fatima slet ikke er så stort et mysterium trods alt. 

Kilde: NZ Scientfic Space Research. 



Er De blevet medlem af S UFO I? 
Hvis ikke så gør alvor af det nu! 
Det koster 9 kr. pr. kvartal - ind. 
UFO »NYT. 

Skriv allerede i dag efter optagel¬ 
sesbetingelser hos: 

S U F O I - S E KRETA RI AT 
Leif E. Pedersen , Kastrupvei 26 0 
København , Kastrup. 


Fortæl dine venner, hvis du 
er tilfreds med UFO-Nyt. 
Fortæl det til os, hvis du er 
utilfreds. 


Vi kan fortsat levere billedbånd med teksthæf¬ 


ter. 

Adamskiserien 11 billeder. 5 kr. 

Foredragsserien 48 billeder. 50 kr. 


Bestilling hos sekretariatet eller i Vojens. 


Gruppeliste fortsat 

Espergærde: Alfr. S. Hansen, Lindevej 29, tlf. 948. 

Frederikssund: N. C. Tranberg Beier, Tværstræde 

16 . 

Rødby: O. Henningsen, Rødby mark pr. Rødby. 

Nakskov: E. Hansen, Holleby, telf. 527. 

KØBENHAVN: 

Brede: Finn Madsen, Lystoftevej 20 b, Brede, 
Lyngby, tlf. 87 83 60. 

Frederiksberg: Finn Laustsen Toft, Dalgas Blv. 91, I, 
tlf. Fasan 211. 

Frederiksberg II. Karl Hansen, H. Ibsensvej 2 9 A, 
Kbhv. V, tlf. VE 9415. 

Gentofte: B. Brandt, Ermelundsvej 109, Gentofte, tlf 
GE 1490. 


Fortæl Deres venner om 
S. U. F. O. I. 


Gentofte II: H. Olrik, Agertoften 9, Gentofte, telf. 
GE 5314. 

Glostrup: H. Jørgensen, Diget 5, Glostrup, telefon 
01 961303. 

Kastrup I: Leif E. Pedersen, Kastrup vej 260, tlf. 01 
50 05 22. 

Kastrup II: I. Larsen, Soldugsvej 17. 

Nyboder: S. Olsen, Set. Paulsgade 14, Kbh. K. 
Nørrebro: F. Olsson, Kapelvej 11, Kbh. N., telf. 
NO 8755. 

Sundby: Aage Muller Christensen, Backersvej 67, 
Kbh. S., telf. SU 9525. 

Vesterbro: H. Heiden, Flensborggade 32, I, Kbh. 
V, telf. 918 y. 

Kontaktpersoner pr. 1. juli 1961 

JYLLAND: 

Brovst: N. Stampe, telf. 200. 

Børkop: K. Sørensen. Overgade 18. 

Haderslev: G. Stoltenborg, Hjortebrovej 32, telf. 045 
24454. 

Nykøbing Mors: I. Jessen, Nørrebro 60. 
Nørresundby: N. E. Kold, Kortegaardsvej 1 
Roslev: F. Kristensen, Box 8, Roslev, tlf. Durup 172. 
Rødding, Sdr. Jylland: T. Lau, Radiohuset, Rødding, 
telefon 048 41517. 

Samsø: N. K. Fokdal, Kolby Skole. 

Skive: K. O. Madsen, Højlundsvej 15, telf. 1583. 
Struer: S. P. Christensen, Jernbanegade 4, Struer. 
Svenstrup, Als: A. M. Struck, telf. 120. 

Sæd: A. Gasenzer, Sæd, Tønder. 

Østbirk: A. Andersen, Urupskov. 

FYN: 

Nyborg: K. Å. Balsløv, M. Rasmussensgade 15. 
Odense: G. R. Nielsen, Søgaardsvej 11, Næsby, telf. 
09 11 99 20. 

SJÆLLAND: 

Bidstrup: K. E. Nielsen, Skovgaardspark 11, 
Hedehusene: S. Larsen, Pilevej 2, Fløng. 

Holbæk: H. Lehmann, Mosevang 29. 

Horslunde: Lynge Petersen, Højevej. 

Lou: M. Larsen, Vilbanehøj. 

Roskilde: E. S. Petersen, GI. Landevej 26, Roskilde. 
Stevns: K. Hansen, Kræmmergaarden, St. Heddinge. 
St. Merløse: S. Jensen, St. Taastrup pr. St. Merløse. 

KØBENHAVN: 

Ballerup: J. Trap, Damtoften 17. 

Nyhavn: A. Bak-Sørensen, Sømandshjemmet, Ny¬ 
havn 22. 

Rødovre: E. Arndt, Lucernevej 123, Vanløse. 
Sortedam: K. Tandrup Christensen, Gammeltofts¬ 
gade 8, Kbhv. K. 













Monguzzi billede nr. 2. 


Se teksten side 179 i *U FO-N YT« - September 1961. 


(Rettelse: Dette billede er nr. 2, oktober måneds billede er nr. 3.) 


Rounborg Tryk*Skiv# 






